CELEX: 32021R2096
Language: lv
Date: 2021-11-29 00:00:00
Title: Komisijas Īstenošanas regula (ES) 2021/2096 (2021. gada 29. novembris), ar ko piešķir atļauju par visu sugu mājputnu, nobarojamu cūku, sivēnu un visu retāk audzētu sugu cūku barības piedevu lietot Trichoderma reesei (CBS 143953) producētu endo-1,4-beta-ksilanāzi (atļaujas turētājs: uzņēmums Danisco (UK) Ltd, ko Savienībā pārstāv uzņēmums Genencor International B.V.) (Dokuments attiecas uz EEZ)

30.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/187
               
            
         KOMISIJAS ĪSTENOŠANAS REGULA (ES) 2021/2096
         (2021. gada 29. novembris),
         ar ko piešķir atļauju par visu sugu mājputnu, nobarojamu cūku, sivēnu un visu retāk audzētu sugu cūku barības piedevu lietot Trichoderma reesei (CBS 143953) producētu endo-1,4-beta-ksilanāzi (atļaujas turētājs: uzņēmums Danisco (UK) Ltd, ko Savienībā pārstāv uzņēmums Genencor International B.V.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (1) (2003. gada 22. septembris) par dzīvnieku ēdināšanā lietotām piedevām un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā ir vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, kurā lūgta atļauja lietot baktērijas Trichoderma reesei (CBS 143953) producētas endo-1,4-beta-ksilanāzes preparātu. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju Trichoderma reesei (CBS 143953) producētas endo-1,4-beta-ksilanāzes (EC 3.2.1.8) preparātu lietot par visu sugu mājputnu, nobarojamu cūku, sivēnu un visu retāk audzētu sugu cūku barības piedevu, to klasificējot zootehnisko piedevu kategorijas funkcionālajā grupā “gremošanas veicinātāji”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 17. marta atzinumā (2) secināja, ka, ievērojot piedāvātos lietošanas nosacījumus, baktērijas Trichoderma reesei (CBS 143953) producētas endo-1,4-beta-ksilanāzes preparāts kā barības piedeva visu sugu mājputniem, nobarojamām cūkām, sivēniem un visām retāk audzētu sugu cūkām kaitīgi neietekmē ne dzīvnieku veselību, ne patērētāju drošību vai vidi. Iestāde secināja, ka šī piedeva būtu jāuzskata par elpceļu sensibilizatoru un potenciālu acu kairinātāju. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka šī piedeva var būt lietderīga zootehniska piedeva sivēnmātēm laktācijas periodā. Iestāde neuzskata, ka būtu vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Trichoderma reesei (CBS 143953) producētas endo-1,4-beta-ksilanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021;19(5):6539.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienības uz kg kompleksās barības, kuras mitruma saturs ir vismaz 12 %
                     
                  
                        
                           Kategorija: zootehniskās piedevas. Funkcionālā grupa: “gremošanas veicinātāji”
                        
                     
                  
                        4a11
                     
                     
                        
                           Danisco (UK) Ltd, ko Savienībā pārstāv Genencor International B.V.
                     
                     
                        endo-1,4-beta-ksilanāze (EK 3.2.1.8.)
                     
                     
                        
                           
                              Piedevas sastāvs
                           
                        
                        endo-1,4-beta-ksilanāzes (EC.3.2.1.8.) preparāts, ko producējusi Trichoderma reesei (CBS 143953), kuras minimālā aktivitāte ir 40 000  U/g (1)
                        
                        
                           
                              Aktīvās vielas raksturojums
                           
                        
                        endo-1,4-beta-ksilanāze (EC.3.2.1.8), ko producējusi Trichoderma reesei (CBS 143953)
                        
                           
                              Analītiskā metode
                           
                            (2)
                        
                        endo-1,4-beta-ksilanāzes aktivitātes kvantitatīvā raksturošana:
                        kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-ksilanāze izdala no kviešu arabinoksilāna substrātiem, kas sašūti ar azurīnu
                     
                     
                        visas mājputnu sugas
                     
                     
                        -
                     
                     
                        625  U
                     
                     
                        -
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp acu un elpceļu aizsarglīdzekļus.
                                 
                              
                     
                        20.12.2031.
                     
                  
                        gaļas cūkas sivēni (atšķirti un zīdāmi)
                        retāk audzētu sugu cūkas
                     
                     
                        2 000  U
                     
                  
               (1)  1 vienība ir tāds fermenta daudzums, kas pie pH 4,2 50 °C temperatūrā no kviešu arabinoksilāna vienā minūtē izdala 0,48 molos reducējoša cukura (ksilozes ekvivalentos).
            
               (2)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.